Lögreglan í Borgarfirði og Dölum tók tvo ökumenn grunaða um ölvun við akstur og einn fyrir að aka undir áhrifum fíkniefna síðustu vikuna . Annar ökumaðurinn sem var tekinn fyrir ölvun við akstur brást heldur illa við afskiptum lögreglunnar og taldi tíma hennar betur varið við önnur störf en að hafa afskipti af saklausu fólki sem væri að aka á milli sumarbústaða í góða veðrinu . Fannst ökumanninum ekkert athugavert við að vera ölvaður undir stýri með börn í bílnum . Var börnunum komið í hendur ábyrgs fólks og ökumaðurinn færður á lögreglustöð .